b"\n_START_ARTICLE_\nElana Meyers\n_START_SECTION_\nBiografia\n_START_PARAGRAPH_\nVa n\xc3\xa9ixer el 10 d'octubre de 1984 a la ciutat d'Oceanside, poblaci\xc3\xb3 situada a l'estat de Calif\xc3\xb2rnia.\n_START_SECTION_\nCarrera esportiva\n_START_PARAGRAPH_\nVa participar, als 25 anys, als Jocs Ol\xc3\xadmpics d'hivern de 2010 realitzats a Vancouver (Canad\xc3\xa0), on va aconseguir guanyar la medalla de bronze en la prova femenina de bobs a 2 fent parella amb Erin Pac. Posteriorment, en els Jocs Ol\xc3\xadmpics d'hivern de 2014 realitzats a Sotxi (R\xc3\xbassia) va aconseguir guanyar la medalla de plata en la mateixa prova fent parella amb Lauryn Williams. Als Jocs Ol\xc3\xadmpics d'hivern de 2018, que se celebraren a la ciutat de Pyeongchang, guany\xc3\xa0 una segona medalla de plata en la prova de bobs a 2, en aquesta ocasi\xc3\xb3 fent parella amb Lauren Gibbs._NEWLINE_Al llarg de la seva carrera esportiva ha guanyat 8 medalles al Campionat del M\xc3\xb3n de Bobsleigh, entre elles quatre medalles d'or."